**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ Proiect**

 **(nu produce efecte juridice) \***

 **VICEPRIMAR**

 **Av. Papuc Sergiu Vasile**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

**privind aprobarea reducerii plafonului de plati restante pentru anul 2018, fata de anul 2017 si mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţei ordinare ale Adunării Generale a Acţionarilor SC Compania Aquaserv SA, din data de 14.02.2018**

*Consiliul local municipal Tîrgu Mureş, întrunit în şedinţă ordinară de lucru,*

Văzând Expunerea de motive nr. 2002/215 din 12.01.2018 privind mandatarea reprezentantului A.G.A., dl.Bakos Levente, să aprobe documentele referitoare la subiectele de pe ordinea de zi a şedinţei Adunării Generale a Acţionarilor din data de 14.02.2018, prezentată de Administraţia domeniului public precum şi avizul favorabil al comisiilor de specialitate, si prevederile art. 58 alin.1 lit.b din Legea nr.2/2018 de aprobare a bugetului de stat,

În temeiul art. 36 alin. (1) (2), art. 45 alin. (1) şi art. 115 alin. (1) lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1.** Se aprobă, reducerea **plafonului de plati restante pentru anul 2018,** de către SC Compania Aquaserv SA Tg. Mureş, cu un cuantum de 29.000 lei, fata de cel din 2017, potrivit art. 58 alin.1 lit.b din Legea nr.2/2018.

**Art.2. (1)** Se mandatează reprezentantul A.G.A. al Municipiului Tîrgu Mureş, dl. Bakos Levente, pentru aprobarea documentelor referitoare la punctele de pe ordinea de zi a şedinţei ordinare a Adunării Generale a Acţionarilor a S.C. COMPANIA AQUASERV S.A. din data de

14 februarie 2018, înscris în conformitate cu convocatorul nr. 200.703/VIII/C/4 din 11.02.2018, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 6 martie 2018, de la aceeaşi oră, mandatul urmând să rămână neschimbat, conform prevederilor de la alin. (1).

**Art.3.** Cu aducerea la îndeplinire a prevederilor prezentei hotârări se însărcinează Executivul Municipiului Tg. Mureş, şi reprezentantul AGA al Municipiului Tîrgu-Mureş în S.C. COMPANIA AQUASERV S.A.

**Art.4.** În conformitate cu prevederile art.19 alin.1 lit.e din Legea nr. 340/2004, republicată, privind Instituţia Prefectului şi art. 3 alin.1 din Legea nr. 554/2004, privind contenciosul administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

 **P.Secretarul Municipiului Tîrgu Mureş**

**Director executiv D.J.C.A.A.P.L.**

**Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

R O M Â N I A

**(nu produce efecte juridice)\***

# JUDEŢUL MUREŞ VICEPRIMARMUNICIPIUL TÎRGU MUREŞ av.Papuc Sergiu Vasile

**aDMINISTRAŢIA domeniului public**

**Nr.** 2002/215 din 12.01.2018

## EXPUNERE DE MOTIVE

**privind mandatarea reprezentantului A.G.A., dl. Bakos Levente**

# să aprobe documentele referitoare la subiectele de pe ordinea de zi

# a şedinţei ordinare a Adunării Generale a Acţionarilor

Consiliul de Administraţie al S.C. COMPANIA AQUASERV S.A., prin Convocatorul nr.200.703/VIII/C/4 din 11.01.2018, a convocat şedinţa **ordinară** a Adunării Generale a Acţionarilor pe data de **14 februarie** **2018**, **ora 13.00,** cu convocare pentru a doua oara în data de **06 martie 2018**, de la aceeaşi oră. Urmează ca, acţionarul Municipiului Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**Ordinea de zi a şedinţei ordinare,** conform convocatorului este următoarea:

1, Aprobarea Bugetului de Venituri si Cheltuieli al societăţii pe anul 2018

2, Aprobarea creşterii/majorării remuneraţiei (indemnizaţiei) pentru membrii Consiliului de administraţie al societăţii

***Referitor la punctul 1, de pe ordinea de zi*, *precizăm*:**

Bugetul de venituri şi cheltuieli al S.C. COMPANIA AQUASERV S.A. Tg. Mureş a fost întocmit cu respectarea prevederilor Ordinului MFP nr. 3145/5 decembrie 2017, a prevederilor Ordonanţei nr.26/21.08.2013, cu modificările ulterioare si a Legii Bugetului de Stat pe anul 2018 nr.2/2018.

Nota de fundamentare a acestuia, se refera la:

 A. Anexa nr.1- Bugetul de venituri şi cheltuieli

 B. Anexa nr.2- Detalierea indicatorilor economico-financiari prevăzuţi în bugetul de venituri şi cheltuieli și repartizarea pe trimestre a acestora

 C. Anexa nr.3 –Gradul de realizare a veniturilor totale

 D. Anexa nr.4- Programul de investiţii, dotări şi surse de finanţare

 E. Anexa nr.5- Măsuri de îmbunătăţire a rezultatului brut şi de reducere a plăţilor restante

 F. Anexa nr.6- Program pentru reducerea platilor restante – Masuri concrete

1. **Anexa nr.1- Bugetul de Venituri şi Cheltuieli**

 Pentru fundamentarea BVC pe anul 2018 a fost luată in calcul o inflație medie anuală de 3,10 %, indice folosit și la fundamentarea bugetului de stat pe anul 2018.

Bugetul de venituri si cheltuieli, include atat activitatile din Tîrgu- Mureş şi zona rurală cât şi pe cele din sucursalele din localităţile Iernut, Luduş, Sighişoara, Târnăveni, Cristuru Secuiesc si Reghin. Daca se vor prelua în operare şi alte zone după întocmirea prezentului Buget, se va impune rectificarea acestuia.

 Ipotezele şi metodologiile de lucru care au stat la baza elaborării Bugetului de venituri şi cheltuieli sunt detaliate în anexele de fundamentare.

1. **ANEXA NR.2- Detalierea indicatorilor economico-financiari prevăzuţi în bugetul de venituri şi cheltuieli și repartizarea pe trimestre a acestora**

 Detalierea indicatorilor din anexa nr.2 are rolul de a fundamenta în structură și trimestrial indicatorii economico-financiari din bugetul de venituri şi cheltuieli prevăzuţi în anexa nr.1, în corelaţie cu indicatorii din celelalte anexe şi cuprinde următoarele capitole:

 I Venituri totale

1. Venituri din exploatare

a) Venituri din prestarea de servicii (activitatea de bază apă+canal )

Prognoza vânzărilor fizice de apă potabilă facturate – pe anul 2018 este de 16.500.000 mc/an.

Prognoza vânzărilor fizice de canalizare menajeră facturate – pe anul 2018 este de 12.700.000 mc/an.

Prognoza vânzărilor fizice de canalizare pluvială facturate – pe anul 2018 este de 3.500.000 mc/an.

Cantitățile au fost stabilite la nivelul preliminat/realizat al anului 2017.

Prognoza vânzărilor valorice facturate de apă-canal

Producţia valorică se stabileşte prin înmulţirea cantităţilor prognozate cu tarifele.

Una din condiţiile accesării fondurilor de coeziune nerambursabile de la Uniunea Europeana este cea referitoare la aplicarea de preţuri unice de către operatorii regionali, aşa cum este stipulat în Programul Operaţional Sectorial de MEDIU 2007 – 2013, elaborat de Ministerul Mediului şi Dezvoltării Durabile:

*“Pentru a permite sustenabilitatea pe termen lung a structurii regionalizate, asociaţia de municipalităţi / Asociaţia de dezvoltare intercomunitară împreună cu OR vor trebui să realizeze tranziţia de la sisteme de tarife diferenţiate la nivelul municipalităţilor asociate la un sistem unic de tarife aşa cum este indicat în metodologia anexată la Ordinul 65/2007 emis de Autoritatea Naţională de Reglementare pentru Serviciile Comunitare de Utilităţi Publice.”*

De asemenea, Contractul de finanţare SAMTID-B aprobat prin OUG 53/2006 prevede la pct. 6.06 unificarea tarifelor în localităţile deservite de operatorii regionali.

Pentru realizarea acestor conditii, unificarea preţurilor pe intreaga arie de operare a fost aprobata prin Politica tarifara anexă la Contractul de delegare cu A.D.I. Aqua Invest Mures.

Prin urmare, la stabilirea Bugetului de venituri si cheltuieli pentru anul 2018 s-a aplicat cresterea tarifelor cu inflatia, incepand cu 1 iulie, asa cum este aprobata prin Contractul de Delegare.

b) Venituri din alte activităţi (redevenţe, chirii), veniturile din producţia de imobilizări, alte venituri din exploatare(amenzi, penalităţi, vânzări active) sunt prognozate prin aplicarea inflatiei la preliminat/realizat pe anul 2017.

2. Venituri financiare

 Dobânzi încasate pentru plasamentele de numerar pe termen scurt au fost estimate la nivelul preliminat/realizat 2017. Dobânzile aferente fondului IID, cu acceptul auditorilor financiari, se vor contabiliza la subventii.

 Veniturile din diferenţe de curs valutar au fost estimate la nivelul preliminat/realizat 2017, deoarece evoluţia imprevizibilă a cursului de schimb valutar şi a ratei dobânzii nu permite efectuarea unor calcule exacte. Diferenţele de curs valutar se înregistrează în contabilitate conform legislaţiei contabile, făra aprobarea prealabilă din partea forurilor de conducere a societăţii, aprobarea lor se face odata cu aprobarea situaţiilor financiare.

Dobânzile aferente creditelor pentru investiții se platesc din Fondul IID conform OUG 198/2005, cu modificările ulterioare, si ca atare in contabilitate sunt reluate la veniturile din subvenții de exploatare pentru dobânda. Valoarea acestora crește datorită imprevizibilității ratei dobânzii de referință.

Conform precizărilor din Ordinul nr.3145/2017, următoarele cheltuieli vor fi prezentate în nota de fundamentare:

 II Cheltuieli totale

1. Cheltuielile de exploatare

1. Cheltuielile cu bunuri şi servicii cuprind: materiale propriu-zise, piese de schimb, energie electrică, gaz, apă brută, servicii executate de terţi( întreținere și reparații, prime de asigurare, etc.)

Estimarea acestor cheltuieli s-a realizat tinand cont de inflația prognozată de 3,10% dar și de unele cheltuieli suplimentare, astfel:

* + la energie electrică, ca urmare a variației prețului pe bursă și a punerii in funcțiune de noi obiective de investiții rezultate din Programul POS MEDIU;
	+ la gaze naturale ca urmare a punerii in funcțiune de noi obiective de investiții rezultate din Programul POS MEDIU
	+ cheltuielile cu reclamă, publicitate și protocol au fost estimate prin aplicarea inflației la valorile bugetate pe anul 2017
	+ cheltuielile cu sponsorizarea au fost estimate prin aplicarea inflației la valorile bugetate pe anul 2017
	+ cheltuielile cu deplasarea internă și externa au fost estimate prin aplicarea inflației la valorile bugetate pe anul 2017. Menținerea cheltuielilor la aceste valori este necesară pentru deplasările din cadrul proiectelor de cercetare Zonesec și Volatile, finanțate din bugetul Uniunii Europene 50% respectiv 100%
	+ cheltuielile cu pregatirea profesională, ca urmare a modificărilor tehnologice de la nivelul companiei, modificări care impun formare profesională suplimentară pentru ocupanții posturilor.

Cheltuieli estimate sub nivelul realizat-preliminat al anului 2017

* + Ca urmare a finalizarii litigiului dintre Apele Romane si companie, cheltuielile cu asigurare nivel captare apa potabila aferente anului 2015 au fost contabilizate pe costuri in 2017, astfel cheltuielile cu alte servicii executate de terti au fost diminuate cu valoarea acestor sume, care au fost cuprinse suplimentar in bugetul anului 2017.
1. Cheltuielile cu impozite, taxe şi vărsăminte asimilate cuprind: redevente, impozite şi taxe.

 Estimarea acestor cheltuieli s-a realizat tinand cont de inflația prognozată de 3,10% dar și de unele cheltuieli suplimentare, astfel:

* + cheltuielile cu redeventa(egala cu valoarea serviciului datoriei BERD) cresc semnificativ datorită faptului că la finele anului 2015 s-au făcut toate tragerile din împrumutul de cofinantare POS Mediu iar din anul 2016 a început rambursarea creditului pentru Programul POS Mediu (in 2016 s-a rambursat doar o rată iar incepînd cu 2017 se vor rambursa 2 rate pe an), totodata aceasta crestere este influentata si de fluctuatia cursului valutar.
	+ taxele și impozitele, ca urmare a recepționării de noi cladiri din POS MEDIU, și preluate ulterior in concesiune precum si datorita faptului ca Fondul pentru neangajarea de persoane cu handicap se cuprinde la aceasta linie bugetara incepand din anul 2018, valoarea acestui fond fiind mult mai mare fata de cel din anul 2017 datorita modificarilor legislatiei specifice(Legea 448/2006-cu modificari ulterioare)

 c) Cheltuieli cu personalul

 Stabilirea cheltuielilor de natură salarială (care includ cheltuielile cu salariile şi bonusurile) au fost estimate cu respectarea prevederilor Ordonanţei nr.26/21.08.2013, cu modificări şi a Legii bugetului de stat pe anul 2018.

 Contribuţia asiguratorie de muncă precum si Contributia pentru asigurari sociale plătite de societate s-a calculat conform Legii nr.227/2015 privind Codul Fiscal, cu modificările ulterioare.

 Contribuțiile sociale obligatorii( Contributia pentru asigurari sociale si Contributia la fondul de asigurari sociale de sanatate)au fost cuprinse la Cheltuieli cu salariile conform modificărilor Codului fiscal aduse prin Ordonanța nr.79/2017.

Cheltuielile sociale reprezintă ajutoare pentru angajaţi, cadouri pentru copiii angajaţilor, suportarea costului biletelor de odihnă şi tratament, cadouri cu ocazia zilei de 8 martie si alte cadouri pentru angajati, deductibilitatea acestora fiind limitată prin Codul fiscal pâna la 5% din fondul de salarii. Pentru anul 2018 cheltuielile sociale s-au stabilit la un nivel de 5% din fondul de salarii.

In urma modificarii OG 26/2013 prin OUG 88/2014 coroborată cu prevederile Legii Bugetului de Stat pe anul 2018, se va acorda salariaților Fondului de participare la profit și in anul 2018.

În categoria „Bonusuri” intră și Cheltuielile cu tichete de masă. Valoarea nominală a unui tichet de masă a fost propusa la 13 lei incepând din luna mai 2018.

Legea Bugetului de stat pe 2018 permite majorarea cheltuielilor de natură salarială fată de nivelul planificat în ultimul buget de venituri și cheltuieli aprobat conform prevederilor legale, astfel:

 a) operatorii economici care au depăşit nivelul plăţilor restante programate pentru finele anului 2017 pot majora cheltuielile de natură salarială în limita creşterii câştigului mediu brut lunar pe salariat, care nu poate depăşi 80% din indicele de creştere a productivităţii muncii calculate în unităţi valorice sau fizice, după caz;

 b) operatorii economici care nu au depăşit nivelul plăţilor restante programate pentru finele anul 2017 pot majora cheltuielile de natură salarială cu condiţia ca în anul 2018 să nu programeze plăţi restante, iar dacă programează să prevadă reducerea acestora faţă de nivelul planificat al anului precedent, într-un cuantum stabilit de autoritatea publică tutelară conform competenţe lor legale.

În cazul Companiei Aquaserv se aplică prevederile de la punctul (b).

Plațile restante prevăzute în anul 2018 nu se datorează situației financiare a companiei sau a lipsei de lichidități ci ca o consecință a unor situații neprevăzute apărute în anul 2017, și anume:

 În data de 10 februarie 2017 furnizorul de energie electrica de la acea data a denunțat unilateral contractul, producând astfel un prejudiciu companiei prin neexecutarea contractului potrivit prevederilor acestuia. S-au calculat daune-interese in valoare de 264.704,70 lei reprezentând diferența de preț între data denunțării si data limită din contract, sumă pe care am retinut-o din valoarea ultimelor facturi emise de furnizor, datorită faptului că acesta a fost notificat cu privire la obligația care îi revenea însă nu a făcut plata facturii și in luna mai a intrat în insolvență.

 A fost încheiat un contract cu un alt furnizor care, in luna iunie, a denunțat unilateral contractul, prin urmare am fost nevoiți să încheiem un nou contract cu un alt furnizor. Prejudiciul creat din cauza nerespectarii prevederilor contractuale a dus din nou la facturarea de daune-interese, in suma de 252.787,11 lei. Având în vedere obligația noastră de a achita facturile la scadentă catre furnizor am reținut valoarea facturii de daune-interese din ultimele facturi emise de către acesta și am propus două modalități de stingere a datoriilor reciproce, fie sa accepte compensarea sumelor fie sa achite factura de daune –interese și noi la randul nostru să achităm suma reținută, dar furnizorul a refuzat propunerile noastre și implicit plata daunelor.

 În concluzie: sumele facturate ca daune-interese sunt neîncasate și reprezintă o creanță iar sumele reținute de companie in contul acestor daune reprezintă o datorie față de furnizori, acestea fiind înregistrate în contabilitate pe contul de creanță și respectiv datorie. Conform principiilor contabile nu se pot compensa între ele fără un proces verbal de compensare acceptat și semnat de ambele părti, ori o hotarare judecatoreasca definitiva, ori expirarea termenului de prescriptie.

Masura retinerii partiale a facturilor de energie electrica de la cei doi furnizori a fost luata pentru protejarea patrimoniului societatii.

În anul 2018 Cheltuielile cu salariile cresc ca efect al indexării salariilor în a doua parte a anului 2017 precum și ca o consecință a conformării la prevederile Codului fiscal privind Contribuțiile sociale obligatorii.

 Fondul de salarii aferent conducatorului agentului economic include retribuţia atât pentru Directorul General cât si pentru Directorul Economic, ambii fiind numiti prin Contract de mandat.

 Cheltuielile aferente contractului de mandat şi a altor organe de conducere şi control, comisii şi comitete(Consiliul de administraţie) au fost estimate după cum urmează:

 - fondul de salarii prevăzut pentru directori/ directorat a fost stabilit conform Hotărârii Consiliului de Administrație nr.27/04 aprilie 2016 și majorat ca efect al prevederile Codului fiscal privind Contribuțiile sociale obligatorii si indexări in cursul anului 2018

 - pentru a stabili cuantumul indemnizaţiei anuale a membrilor CA au fost luate în calcul trei şedinte CA pe trimestru cu participarea a cinci membrii și a fost majorat ca efect al prevederile Codului fiscal privind Contribuțiile sociale obligatorii

 - pentru stabilirea indemnizaţiei secretariatelor au fost luate in calcul trei şedinţe CA pe trimestru și majorat ca efect al prevederile Codului fiscal privind Contribuțiile sociale obligatorii.

 - acordarea premiului anual pentru directorul general, directorul economic şi membrii CA, conform prevederilor din contractele de mandat.

 d) Alte cheltuieli de exploatare

Variațiile semnificative la acest capitol în estimările pe anul 2018 fata de preliminat/realizat 2017 se datoreaza cheltuielilor privind ajustările și provizioanele, care, conform legii, trebuie constituit pe cheltuieli in 2017 si anularea acestuia prin inregistrarea de venituri se face în 2018. În anul 2018 se estimează o scădere a acestui capitol de cheltuieli cu aproximativ 28%.

În acest capitol au fost cuprinse cheltuieli cu ajustari pentru deprecierea creantelor pentru clientii a caror facturi au o vechime mai mare de 270 zile de la data scadentei, la nivelul valorii facturilor cu TVA; cheltuieli cu provizioane pentru riscuri si cheltuieli, reprezentand fondul de participare al angajatilor la profitul companiei conform precizarilor OMFP 128/2005, OMFP 144/2005 si 418/2005 si Ordonanta 64/2001, la nivelul unui salariu de bază mediu lunar cu contributiile aferente, realizat la nivelul companiei, în exerciţiul financiar de referinţă; provizioane pentru riscuri si cheltuieli aferente premiului anual al directorul general, al directorul economic și pentru membrii Consiliului de Administratie, conform contractelor de mandat.

 Pentru cheltuielile cu amortizarea imobilizărilor corporale și necorporale se estimează o creștere de 5% ca urmare a punerii în funcține de noi investiții sau achiziția de mijloace fixe.

2. Cheltuielile financiare

Dobânzile aferente creditelor pentru investiții (se platesc din fondul IID conform OUG 198/2005, cu modificările ulterioare, si ca atare sunt reluate la veniturile din subvenții de exploatare pentru dobânda), valoarea acestora crește datorită imprevizibilitații evoluției ratei dobânzii de referință care nu se afla nici sub controlul companiei și nici al BERD.

Cheltuielile din diferente de curs valutar au fost prognozate la nivelul preliminat/realizat pe anul 2017, deoarece evoluţia imprevizibilă a cursului de schimb valutar, a ratei dobânzii şi EURIBOR nu permite efectuarea unor calcule exacte. Diferenţele de curs valutar se înregistrează în contabilitate conform legislaţiei contabile, făra aprobarea prealabilă din partea forurilor de conducere a societăţii, aprobarea lor se face odata cu aprobarea situaţiilor financiare.

III. rEZULTATUL BRUT ŞI REPARTIZAREA PROFITULUI

Repartizarea profitului s-a realizat pe destinaţiile prevăzute de OG 64/2001:

* participarea salariaţilor la profitul societăţii, în limita a 10% din profitul net;
* dividende – 50% din profitul net; acestea constituie sursă de alimentare a fondului de rezervă IID, conform OUG 198/2005, cu modificările ulterioare;
* surse proprii de finanţare – profitul net nerepartizat pe alte destinatii.

Veniturile neimpozabile reprezintă venituri din ajustări şi din anularea provizioanelor.

Cheltuielile nedeductibile fiscal au fost stabilite cu respectarea prevederilor Legii nr.227/2015 privind Codul fiscal, cu modificările şi completările ulterioare

|  |  |
| --- | --- |
| Denumire  | Sume prognozate |
| Provizioane constituite şi ajustări | 3.600 |
| Alte cheltuieli de exploatare nedeductibile fiscal | 700 |
| Cheltuieli cu reclamă şi publicitate |  258 |
| Cheltuieli cu sponsorizarea | 96 |
| TVA aferentă cheltuielilor nedeductibile |  30 |
| Cheltuieli cu pierderi din creanţe |  500 |
| Cheltuieli privind combustibilul şi alte cheltuieli nedeductibile |  50 |
| Dobânzi, majorări de întârziere, amenzi, penalităţi |  30 |
| Cheltuieli cu indemnizaţia de deplasare acordată salariaţilor-depăşiri cote legale |  3 |
| Total | 5.267 |

1. **ANEXA NR.3- Gradul de realizare a veniturilor totale-are ca scop determinarea gradului de realizare a veniturilor totale în ultimii doi ani.**
2. **ANEXA NR.4- Programul de investiţii, dotări şi surse de finanţare-are ca scop estimarea programului de investiţii şi incadrarea acestuia în sursele de finanţare, conform prevederilor legale.**
3. **ANEXA NR.5- Măsuri de îmbunătăţire a rezultatului brut şi de reducere a plăţilor restante are ca scop reflectarea efectelor măsurilor de îmbunătăţire a rezultatului brut operaţional şi de reducere a plăţilor restante.**

În vederea îmbunătăţirii rezultatului brut şi a reducerii arieratelor au fost stabilite următoarele măsuri:

1. Aplicarea tarifelor conform Contractului de Delegare
2. Depistarea de branşamente ilegale şi branşarea de noi clienţi

Toate aceste măsuri au fost stabilite în vederea creşterii veniturilor şi implicit a profitului, insă efectele acestor măsuri sunt diminuate de creşterea cheltuielilor datorate inflaţiei, a fluctuaţiei cursului de schimb valutar, a ratei dobânzii, a creşterii preţurilor, punere in functiune noi capacitati, rambursării imprumut POS, a scăderii producției etc.

1. **ANEXA NR.6-Program de reducere a plăților restante-care cuprinde măsuri concrete și cuantificate de reducere a plăților restante**

Conform prevederilor Legii bugetului de stat pe anul 2018 operatorii economici care programează plăți restante trebuie să prevadă reducerea acestora față de nivelul planificat al anului precedent, intr-un cuantum stabilit de autoritatea publică tutelară conform competentelor legale.

În anexa nr.6 sunt cuprinse măsurile de reducere a plăților restante de la 660 mii lei la 631 mii lei, până la sfârșitul anului 2018, prin stingerea datoriilor prescrise, către furnizori și reluarea acestora la venituri.

Cuantumul plaților restante prevăzute în anul 2018 in bugetul de venituri și cheltuieli de 631 mii lei nu se datorează situației financiare a companiei sau a lipsei de lichidități ci ca o consecință a unor situații neprevăzute care pot să apară in cursul anului 2018 sau apărute în anul 2017, și anume:

 În data de 10 februarie 2017 furnizorul de energie electrica de la acea data a denunțat unilateral contractul, producând astfel un prejudiciu companiei prin neexecutarea contractului potrivit prevederilor acestuia. S-au calculat daune-interese in valoare de 264.704,70 lei reprezentând diferența de preț între data denunțării si data limită din contract, sumă pe care am retinut-o din valoarea ultimelor facturi emise de furnizor, datorită faptului că acesta a fost notificat cu privire la obligația care îi revenea însă nu a făcut plata facturii și in luna mai a intrat în insolvență.

 A fost încheiat un contract cu un alt furnizor care, in luna iunie, a denunțat unilateral contractul, prin urmare am fost nevoiți să încheiem un nou contract cu un alt furnizor. Prejudiciul creat din cauza nerespectarii prevederilor contractuale a dus din nou la facturarea de daune-interese, in suma de 252.787,11 lei. Având în vedere obligația noastră de a achita facturile la scadentă catre furnizor am reținut valoarea facturii de daune-interese din ultimele facturi emise de către acesta și am propus două modalități de stingere a datoriilor reciproce, fie sa accepte compensarea sumelor fie sa achite factura de daune –interese și noi la randul nostru să achităm suma reținută, dar furnizorul a refuzat propunerile noastre și implicit plata daunelor.

 În concluzie: sumele facturate ca daune-interese sunt neîncasate și reprezintă o creanță iar sumele reținute de companie in contul acestor daune reprezintă o datorie față de furnizori, acestea fiind înregistrate în contabilitate pe contul de creanță și respectiv datorie. Conform principiilor contabile nu se pot compensa între ele fără un proces verbal de compensare acceptat și semnat de ambele părti, ori o hotarare judecatoreasca definitiva, ori expirarea termenului de prescriptie.

Masura retinerii partiale a facturilor de energie electrica de la cei doi furnizori a fost luata pentru protejarea patrimoniului societatii.

Proiectul bugetului de venituri şi cheltuieli a fost supus controlului financiar de gestiune conform H.G. nr.1151/2012 pentru aprobarea Normelor metodologice privind modul de organizare ți exercitare a controlului financiar de gestiune.

***Referitor la punctul 2, de pe ordinea de zi*, *precizăm*:**

Având în vedere modificările fiscale apărute în ultima perioadă, respectiv cele aduse de OUG nr.79/2017, - ţinând cont de dispoziţiile art. 18 din OUG nr.90/2017, potrivit cărora, *“ Remuneraţiile brute ale administratorilor şi directorilor prevăzute în contractele de mandat încheiate conform prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, cu modificările ulterioare, pot fi recalculate pentru a fi puse în acord cu noile contribuţii sociale obligatorii datorate conform Legii nr. 227/2015, cu modificările şi completările ulterioare, aşa cum a fost modificată prin Ordonanţa de urgenţă a Guvernului nr. 79/2017 pentru modificarea şi completarea Legii nr. 227/2015 privind Codul fiscal.”*

propunem creşterea indemnizaţiei pentru membrii Consiliului de administraţie, cu un procent de 20 %, rezultând o indemnizaţie de 1800 lei brut.

Prin urmare, propunem mandatarea reprezentantului AGA al Municipiului Tg- Mureş, dl. Bakos Levente, să voteze materialele prezentate în anexa prezentei, la şedinţa ordinară a Adunării Generale a Acţionarilor a S.C. COMPANIA AQUASERV S.A. Tg. Mureş, din data de 14.02.2018, ora 13.00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale ordinare a acţionarilor, propunem mandatarea acestuia pentru data de

06 martie 2018, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

 **Direcţia Administratia domeniului public SC Compania Aquaserv SA Director General, Director general,**

 **ing. Moldovan Florian ec. Sorin Lazăr**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

Csiki Zsolt Bratanovici Cristian

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 Preşedinte Secretar

 Furó Judita Pui Sebastian Emil

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi comerţ.

Preşedinte Secretar

 Bakos Levente Attila

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar Szászgáspár Barnabás

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

 Preşedinte Secretar

av. Papuc Sergiu Vasile jrs. Kovács Lajos Alpár

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_